Publication: Magyar Közlöny
Issue: MK-2002-90 (Year: 2002, Number: 90)
Era: 1990-2004
Section: [64/1991. (XII. 17.) AB határozat, ABH 1991. 297., 300.]
Paragraph Index: 489

[64/1991. (XII. 17.) AB határozat, ABH 1991. 297., 300.] Az Alkotmánybíróságnak tehát — a 2012/B/1991. AB határozatában kifejtettekhez képest — a jelen Rendelet, azaz a konkrét szabályozás alapján kell megállapítania, hogy az megfelel-e az alapjogok korlátozására vonatkozó alkotmányos követelménynek. A jelen Rendelet a szerzett immunhiányos tünetcsoport terjedésének meggátlása érdekében több olyan rendelkezést [pl. a szerzett immunhiányos tünetcsoport vírusával való fertõzöttség megállapítása céljából kötelezõ szûrõvizsgálat elrendelése, a szûrõvizsgálati kötelezettséggel érintett személyi kör bizonytalan meghatározása (1. §), a kötelezõ szûrõvizsgálat foganatosítása, egyéb vizsgálatok elvégzésének a tûrése, továbbá a fertõzött személy veszélyeztetett környezetének felkutatása és klinikai kivizsgálása (4. §, 6. §, 9. §), valamint kötelezõ adatszolgáltatás (11. §)] tartalmaz, amelyek alapvetõ jogokat érintenek: az emberi méltósághoz való jogból levezethetõ általános személyiségi jogot, s annak különféle aspektusait mint a személyiség szabad kibontakoztatásához való jogot, az önrendelkezés szabadságához való jogot, általános cselekvési szabadságot, avagy a magánszférához való

Source: https://magyarkozlony.hu/hivatalos-lapok/c7a8ef9b7be025036bf3b2c2722701b3ea8dff2d/dokumentumok/01b6ac37f64fa2de8d1b5d1b23c46148ac4361a2/letoltes